Source: https://www.kaypahoito.fi/nix00924
Timestamp: 2020-02-17 12:59:24+00:00
Document Index: 7021986

Matched Legal Cases: ['HD ', 'HD ', 'HD ', 'HD ', 'HD ', 'HD ', 'HD ', 'HD ', 'HD ']

ADHD:n yhteys rikollisuuteen
ADHD on vankien keskuudessa 5–10 kertaa yleisempi kuin väestössä: nuorisovangeilla ADHD:n esiintyvyys on 30,1 % ja aikuisilla vangeilla 26,2 % «Young S, Moss D, Sedgwick O ym. A meta-analysis of...»1. Esiintyvyys on korkeampi, mikäli arvio on tehty vain seulontalomakkeiden, ei diagnostisen haastattelun perusteella.
ADHD-diagnoosia ei ole yleensä aiemmin tehty suurimmalle osalle niistä vangeista, joilla on ADHD «Buitelaar NJ, Ferdinand RF. ADHD Undetected in Cri...»2.
Lapsuuden ADHD on vahva ennustetekijä nuoruuden ja aikuisuuden rikolliselle käyttäytymiselle. Meta-analyysissä, jossa oli mukana 15 442 henkilöä, lapsuuden ADHD:n todettiin lisäävän myöhempää riskiä joutua pidätetyksi 2,2-kertaiseksi, joutua tuomituksi rikoksesta 3,3-kertaiseksi ja riskiä vankilatuomioon 2,9-kertaiseksi «Mohr-Jensen C, Steinhausen HC. A meta-analysis and...»3.
ADHD yhdistyy antisosiaalisen käyttäytymisen varhaisempaan alkamisikään sekä suurentuneeseen rikosten uusimisriskiin «Mohr-Jensen C, Steinhausen HC. A meta-analysis and...»3, «Román-Ithier JC, González RA, Vélez-Pastrana MC ym...»4.
Myöhemmän rikollisuuden ennustetekijöitä näyttävät olevan ainakin lapsuuden kaltoinkohtelu, miessukupuoli ja matalampi älykkyysosamäärä «Mohr-Jensen C, Steinhausen HC. A meta-analysis and...»3.
Lapsuuden ylivilkkauden suhteen tulokset vaihtelevat – ylivilkkaus ei joko ole ainakaan merkittävä riskitekijä «Pingault JB, Côté SM, Lacourse E ym. Childhood hyp...»5, tai se lisää (ainakin pojilla) riskiä kaikentyyppisten rikosten tekemiseen 16–20-vuotiaana, kuten suomalaisessa seurantatutkimuksessa «Sourander A, Elonheimo H, Niemela S ym. Childhood ...»6 havaittiin.
Lapsuuden kaltoinkohtelu saattaa lisätä myöhempää rikosriskiä enemmän kuin käytöshäiriö «De Sanctis VA, Nomura Y, Newcorn JH ym. Childhood ...»7.
ADHD on rikollisen käyttäytymisen itsenäinen riskitekijä, vaikka käytöshäiriö ja päihdeongelma lisäävätkin tätä riskiä «De Sanctis VA, Nomura Y, Newcorn JH ym. Childhood ...»7, «Mannuzza S, Klein RG, Moulton JL 3rd. Lifetime cri...»8, «Dalsgaard S, Mortensen PB, Frydenberg M ym. Long-t...»9.
Katekoli O-metyylitransferaasi-geenin (COMT) valiini/metioniini-polymorfismin vaihtelu on yhdistetty käytöshäiriöön, aggressiivisuuteen ja rikosriskiin lapsilla, joilla on ADHD «Caspi A, Langley K, Milne B ym. A replicated molec...»10.
Ruotsalaisessa laajassa (25 656 potilasta) rekisteripohjaisessa seurantatutkimuksessa ADHD:n lääkehoidon aikana rikollinen käyttäytyminen väheni merkitsevästi verrattuna ajanjaksoihin, jolloin ADHD-lääkettä ei käytetty: miehillä 32 % ja naisilla 41 % «Lichtenstein P, Halldner L, Zetterqvist J ym. Medi...»11.
Tutkimustulosten perusteella on mahdollista, että ADHD:n lääkehoito vähentää rikollista toimintaa henkilöillä, joilla on ADHD.
Young S, Moss D, Sedgwick O ym. A meta-analysis of the prevalence of attention deficit hyperactivity disorder in incarcerated populations. Psychol Med 2015;45:247-58 «PMID: 25066071»PubMed
Buitelaar NJ, Ferdinand RF. ADHD Undetected in Criminal Adults. J Atten Disord 2016;20:270-8 «PMID: 23264368»PubMed
Mohr-Jensen C, Steinhausen HC. A meta-analysis and systematic review of the risks associated with childhood attention-deficit hyperactivity disorder on long-term outcome of arrests, convictions, and incarcerations. Clin Psychol Rev 2016;48:32-42 «PMID: 27390061»PubMed
Román-Ithier JC, González RA, Vélez-Pastrana MC ym. Attention deficit hyperactivity disorder symptoms, type of offending and recidivism in a prison population: The role of substance dependence. Crim Behav Ment Health 2016;: «PMID: 27455899»PubMed
Pingault JB, Côté SM, Lacourse E ym. Childhood hyperactivity, physical aggression and criminality: a 19-year prospective population-based study. PLoS One 2013;8:e62594 «PMID: 23658752»PubMed
Sourander A, Elonheimo H, Niemela S ym. Childhood predictors of male criminality: a prospective population-based follow-up study from age 8 to late adolescence. J Am Acad Child Adolesc Psychiatry 2006;45:578-86 «PMID: 16670652»PubMed
De Sanctis VA, Nomura Y, Newcorn JH ym. Childhood maltreatment and conduct disorder: independent predictors of criminal outcomes in ADHD youth. Child Abuse Negl 2012;36:782-9 «PMID: 23146580»PubMed
Mannuzza S, Klein RG, Moulton JL 3rd. Lifetime criminality among boys with attention deficit hyperactivity disorder: a prospective follow-up study into adulthood using official arrest records. Psychiatry Res 2008;160:237-46 «PMID: 18707766»PubMed
Dalsgaard S, Mortensen PB, Frydenberg M ym. Long-term criminal outcome of children with attention deficit hyperactivity disorder. Crim Behav Ment Health 2013;23:86-98 «PMID: 23576439»PubMed
Caspi A, Langley K, Milne B ym. A replicated molecular genetic basis for subtyping antisocial behavior in children with attention-deficit/hyperactivity disorder. Arch Gen Psychiatry 2008;65:203-10 «PMID: 18250258»PubMed
Lichtenstein P, Halldner L, Zetterqvist J ym. Medication for attention deficit-hyperactivity disorder and criminality. N Engl J Med 2012;367:2006-14 «PMID: 23171097»PubMed
Artikkelin tunnus: nix00924